Diari Oficial de la Generalitat Valenciana


Sumari del DOGV 3352, del 16-10-1998 (1998/8495)

Informació pública de l'acord pel qual la mercantil Benimaclet Este, SA adquireix la condició legal d'urbanitzador i s'entén per desistit del procediment expropiatori iniciat el concessionari Benimaclet Este, SA, deixant sense efecte el projecte d'expropiació amb la suspensió del cànon concessional i la cancel·lació dels avals corresponents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8495


Organisme emissor
:   Ajuntament de València

Tipus de document
:   Anunci

Informació pública de l'acord pel qual la mercantil Benimaclet Este, SA adquireix la condició legal d'urbanitzador i s'entén per desistit del procediment expropiatori iniciat el concessionari Benimaclet Este, SA, deixant sense efecte el projecte d'expropiació amb la suspensió del cànon concessional i la cancel·lació dels avals corresponents. [1998/M8495]
  
El Ple de l'Ajuntament, en sessió celebrada el 24 de juliol de 1998, va adoptar el següent acord:
  
Vist l'escrit presentat pel senyor Pedro A. Salvador Cortés, de data 8 de juliol de 1998, en nom i representació de Benimaclet Este, SA, vist l'informe del Servei de Gestió Urbanística de data 15 de juliol de 1998, vist l'informe del Servei Fiscal de Despeses, vist l'informe del Servei de Planejament i amb el dictamen de la Comissió Informativa d'Urbanisme, s'acorda:
  
Primer
  
Considerar que a l'empara del que disposa la disposició transitòria quarta (apartat 2 E) de la Llei Reguladora de l'Activitat Urbanística, la mercantil Benimaclat Este, SA (concessionària d'actuacions pel sistema d'expropiació per a l'execució del Pla Parcial de l'Àrea de SUP T-4 Benimaclet), adquireix la condició legal d'urbanitzador de la corresponent unitat d'execució en termes compatibles amb les condicions substantives estipulades en l'acord de la concessió, promovent la reparcel·lació en els termes que disposa la LRAU.
  
Segon
  
Com a conseqüència del punt anterior, s'entén per desistit del procediment expropiatori iniciat el concessionari Benimaclet Este, SA, deixant sense efecte el projecte d'expropiació amb la suspensió del cànon concessional i la cancel·lació dels avals corresponentsque foren presentats per a garantir l'obligació de pagament del preu just.
  
Tercer
  
Constituir per l'agent urbanitzador aval complementari per la diferència entre el 4% que garantia la fiança definitiva i el 7% que obliga la LRAU en l'article 29.8, condicionant l'eficàcia de la totalitat de l'acord a la constitució del dit aval.
  
Quart
  
Notificar pel Servei de Gestió Urbanística el present acord a tots els propietaris que apareixen afectats en l'expedient expropiatori als efectes del que disposa l'article 29.9.C) de la LRAU.
  
De conformitat amb l'article 59.2 de la Llei 6/1994 Reguladora de l'Activitat Urbanística, com que el document aprovat definitivament manca de normes urbanístiques, la seua entrada en vigor es produeix amb la publicació del present acord.
  
Contra l'acord transcrit anteriorment, que és definitiu en via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des del dia següent al de la publicació en els butlletins oficials.
  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu municipal autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga interposar qualsevol altre recurs o acció que s'estime procedent.